കാങ്കരുകൂട്ടത്തെ കടിച്ചുകീറി ബംഗ്ലാ കടുവകള് ഓസ്ട്രേലിയ ബംഗ്ലാദേശ് ട്വന്റി ട്വന്റി മൂന്നാം മത്സരത്തിലും ഓസ്ട്രേലിയക്ക് തോല്വി. ആദ്യ രണ്ട് മത്സരങ്ങളിലും വിജയം നേടിയതോടെ പരമ്ബര 30 ത്തിന് പരമ്ബര നേടി മുന്നിലാണ്. ഇനിയുള്ള 2 മത്സരങ്ങള് കൂടി ജയിച്ചു സമ്ബൂര്ണവിജയമാണ് ബംഗ്ലാദേശ് ലക്ഷ്യമിടുന്നത്. ആദ്യം ബാറ്റ് ചെയ്ത ബംഗ്ലാദേശ് 20 ഓവറില് 9 വിക്കറ്റിനു 127 റണ്സ് നേടിയപ്പോള് മറുപടി 20 ഓവറില് 4 വിക്കറ്റിനു 117 ല് അവസാനിച്ചു. 10 റണ്സിന്റെ തകര്പ്പന് ജയം. ഓസ്ട്രേലിയക്കായി അരങ്ങേറ്റ മത്സരത്തില് ഓസ്ട്രേലിയന് താരം ഹാട്രിക്ക് നേടി നഥാന് എല്ലിസ്. മത്സരത്തിന്റെ അവസാന ഓവറിലെ മൂന്ന് പന്തില് മഹമ്മദുള്ള, മുസ്തഫിസുര് റഹ്മാന്, മഹേദി ഹസന് എന്നിവരെ പുറത്താക്കിയാണ് എല്ലിസ് തന്റെ ഹാട്രിക്ക് നേടിയത്. എല്ലിസിനൊപ്പം രണ്ട് വീതം വിക്കറ്റുമായി ജോഷ് ഹാസല്വുഡും ആഡം സംപയും ഓസ്ട്രേലിയന് ബൗളര്മാരില് തിളങ്ങി. ബംഗ്ലാദേശിന് വേണ്ടി മഹമ്മദുള്ള 52 റണ്സ് നേടിയപ്പോള് ശക്കിബ് അല് ഹസന് 26 റണ്സ് നേടി. ഓട്രേലിയക്ക് വേണ്ടി മിച്ചല് മാര്ഷ് 51 റണ്സ് നേടി. ബെന് മാക്ഡെര്മോട്ട് 35 റണ്സും നേടി. 2 ഓവറില് 23 റണ്സ് വേണമെന്നിരിക്കെ മുസതഫിസുര് റഹ്മാന് എറിഞ്ഞ 19ാം ഓവറില് 1 റണ് മാത്രമാണ് ഓസ്ട്രേലിയക്ക് നേടാനായത്. ക്രീസില് നിന്ന ഡാനിയല് ക്രിസ്റ്റ്യനെ റണ്സ് നേടാന് മുസ്തഫിസര് റഹ്മാന് അനുവദിച്ചില്ലാ. മത്സരത്തിന്റെ അവസാന നിമിഷം 7 ഡോട്ട് ബോളുകളാണ് ഡാനിയല് ക്രിസ്റ്റ്യന് നേരിട്ടത്.